ming030890/wiki-yue-high-quality huggingface dataset:
10016號小行星

10016號小行星，係太陽系小行星帶嘅一粒小行星。
10014號小行星

10014號小行星，係太陽系小行星帶嘅一粒小行星。
10015號小行星

10015號小行星，係太陽系小行星帶嘅一粒小行星。
10017號小行星

10017號小行星，係太陽系小行星帶嘅一粒小行星。
1157年

1157年係平年。

大件事
弗里堡起好 -- 譽為全歐洲靚嘅中古城市之一。
.gr

.gr 係希臘嘅國家同地區頂級域（ccTLD）。
.gy

.gy 係圭亞那嘅國家同地區頂級域（ccTLD）。
.gs

.gs 係南佐治亞與南三文治群島嘅國家同地區頂級域（ccTLD）。
.hack

.hack係以舊BANDAI嘅Project.hack作為中心展開遊戲、動畫、漫畫同埋電台節目嘅跨媒體計劃。
合併後Namco Bandai同樣展開名為.hack Conglomerate嘅新計劃，重以.hack//G.U.為系列嘅總稱。總稱嘅意義係用嚟解釋呢兩個計劃。

概要
.hack係以虛構嘅網絡遊戲「The World」為主軸，而衍生其他媒體作品展開嘅故事（※）。
喺2002年4月開始展開第一期計劃，隔咗4年後嘅2006年4月開始展開第二期計劃。
各作品嘅故事都有啲關係，特別係第1期故事同同時展開嘅其他作品互相纏繞嘅複雜，重有解釋整個世界觀成為咗計劃嘅特點之一。關由計劃入面各作品嘅詳細內容請睇番各自嘅文章。

.hack嘅故事
關由各個作品嘅概要同故事請睇番各自嘅文章。根據時序排列—小說「.hack//AI buster」→動畫「.hack//SIGN」→小說「.hack//ZERO」→第1期遊戲「.hack」→漫畫&動畫「.hack//黃昏嘅腕輪傳說」→（由呢到開始係The World R:2嘅時代）→動畫「.hack//Roots」→第2期遊戲→「.hack//G.U.」
20世紀末至2004年，互聯網喺全世界迅速地普及，重搞起咗「信息民主化」。畀呢個負面嘅影響，喺網上嘅高新技術罪案增加。喺呢個時候，爆發咗一種叫「Deadly Flash」（※）嘅電腦病毒，發生令7人死亡嘅慘劇。製作電腦病毒嘅日本男性製作者成為史上第一位因為網絡罪行而被判處死刑嘅人。
喺電腦病毒爆發嘅嗰一日—2005年12月24日，叫做「Pluto Kiss」（冥王之吻）嘅電腦病毒令社會上各種嘅功能癱瘓，全世界嘅網絡立即停止。淨番嗰啲用ALTIMIT作業系統嘅電腦冇受到病毒嘅影響。ALTIMIT眨眼就成為新世界標準作業系統。由嗰日開始平民就唔畀用互聯網。
2006年夏天，ALTIMIT亦都開始個人化。同時，整ALTIMIT嘅員工離開製造商，自立一間新公司叫Cyber Connect（CC公司）。之後，一位德國人哈羅魯度・修爾克組成一隊製作小組「fragment」（碎片）進入CC公司，重製作咗網絡遊戲The World嘅原型。
2007年5月，fragment開始測試遊戲。喺「Pluto Kiss」爆發後，娛樂用嘅網絡受到使用限制，佢哋向WNC（世界網絡協會）申請重得到特許批准。fragment公開招募1024位測試員，當初預計運作6個月，但係3個月就結束咗。
2007年12月，啱啱好係Pluto Kiss發生嗰日2年後，命名為「Mother's Marry Kiss」（聖母之吻）。全世界嘅網絡開始解禁。同時CC公司發表咗「fragment」嘅網絡遊戲—The World，全世界開始同時下載銷售。
全部嘅.hack，都係由呢到開始。
（※）呢種電腦病毒會喺顯示器上瞬間發出強烈嘅光線信號，引起痙攣令人失去知覺。其實現實上係有發生過，例如電視動畫寵物小精靈第38話入面，發生咗類似嘅光線現象，搞到多名觀眾休克。（呢個只係故事設定，實際上喺顯示器發出光線信號令人死亡係非常困難嘅事）

動畫
TV動畫（第１期）
.hack//SIGN
東京電視台由2002年4月3日至同年9月25日播放全26話。
.hack//黃昏的腕輪傳說
東京電視台由2003年1月8日至同年3月26日播放全12話。
TV動畫（第2期）
.hack//Roots
東京電視台由2006年4月5日至同年9月27日播放全26話。
.hack//quantum
OVA
.hack//Liminality
遊戲附送嘅OVA。全4話（第1話5分、2話開始30分）。
.hack//Integration
由2003年10月24日發售，「SIGN」嘅28話（SIGN嘅DVD未收錄嘅），黃昏腕輪傳說嘅番外篇，Liminality嘅DVD box。由2006年3月26日再次發售，除咗Liminality黃昏嘅腕輪傳說外，重附加後面講嘅「GIFT」同DVD box。
.hack//GIFT
「SIGN」嘅29話。係優惠買晒成個系列遊戲全4話嘅人嘅作品。

漫畫
.hack//黃昏的腕輪傳說（駭客時空//黃昏的腕輪傳說）
由月刊Comptiq（角川書店）2002年1月號至2003年11月號上面連載。
分成３本單行本發售，中文版由台灣角川代理。2003年2月11日發售Vol.1，2003年7月1日發售Vol.2，2004年8月16日發售Vol.3。
.hack//G.U.＋
.hack//XXXX
.hack//GnU
.hack//4koma
.hack//Alcor

小說
.hack//AI buster
作者濱崎達也，小說系列第1作。時代設定喺「SIGN」之前。中文版由台灣角川代理，2003年9月16日發售Vol.1，2006年11月14日發售Vol.2。
.hack//ZERO
作者橫手美智子，小說系列第2作。時代設定喺SIGN同遊戲版之間。
.hack//Another Birth 另一個誕生
作者川崎美羽、監修伊藤和典，小說系列第3作。以遊戲版登場嘅黑玫瑰為視點，由網絡世界同現實世界兩方面描寫。呢篇小說喺月刊Comptiq上面連載，文庫本被分為同遊戲版同樣嘅4個副標題發售。中文版由台灣角川代理，2005年11月1日發售Vol.1，2006年7月1日發售Vol.2，2006年9月25日發售Vol.3，2007年1月23日發售Vol.4。
.hack//CELL

電台節目
RadioB
由2002年1月8日至同年3月26日喺文化放送播放全12話。
.hack//Radio 綾子・真澄のすみすみナイト
由2002年4月7日至2003年3月30日喺文化放送播放全50話。亦由BSQR489比原廣播遲4日播放。
.hack//G.U.RADIO 長谷雄Set
由2006年4月9日開始喺文化放送播放。第2期遊戲.hack//G.U.嘅宣傳活動。主持有櫻井孝宏同榎本溫子。
.gp

.gp 係瓜德羅普嘅國家同地區頂級域（ccTLD）。
.gq

.gq 係赤道畿內亞嘅國家同地區頂級域（ccTLD）。
.gu

.gu 係關島嘅國家同地區頂級域（ccTLD）。
.hack//SIGN

《.hack//SIGN》係2002年4月3號到9月25號喺東京電視台系列播放嘅電視動畫，屬於《.hack》系列，有26集，包埋電視冇播嘅OVA總共有28集。
.gt

.gt 係危地馬拉嘅國家同地區頂級域（ccTLD）。
.gw

.gw 係畿內亞比紹嘅國家同地區頂級域（ccTLD）。
2010年海地地震

2010年海地地震喺UTC 2010年1月12號21時53分9秒（海地當地時間12號下晝16時53分9秒）左右發生，地震規模係黎克特制7.0 。震央位於海地首都太子港以西大約 16 公里處，震源距離地面10.0公里（6.2 英里）左右。美國地質調查局已錄得一系列餘震，其中 5.0 以上有十次，較大餘震包括5.9餘震一次同5.5餘震一次。2010年1月20號，海地首都太子港發生黎克特制6.1級地震係最大餘震。
位於海地首都太子港嘅大多數建築都喺地震中損毀，其中包括海地總統府、國會大廈、太子港大教堂、醫院同埋監獄。
2010年花園街排檔火燭

2010年花園街排檔三級大火係指2010年12月6號凌晨喺香港花園街222號對開賣鞋嘅小販排檔發生嘅三級火燭，燒咗約莫5個鐘頭，火場面積一度達3米乘70米，超過50個排檔同埋30間鋪頭燒咗。
嗰時傳媒話特區政府畀小販「自生自滅」。諗過安裝自動灑水系統，或者買火險，結果冇人肯出錢，齋噏。
2010年日本甲組職業足球聯賽

2010年日本甲組職業足球聯賽係第18屆日本甲組職業足球聯賽賽事。
2011/12年度香港甲組足球聯賽

2011/12年度香港甲組足球聯賽喺2011年9月開始，一共有10隊參賽。呢屆係歷嚟第100屆甲組聯賽，繼續由BMA冠名贊助，正式名係「2011-2012年度BMA甲組足球聯賽」。
呢屆話係香港聯賽架構改革之前最後一屆嘅甲組聯賽。原先計劃下屆甲組比賽由「香港超級足球聯賽」所取代，但搞搞吓又要遲多一年。

積分榜
最後更新：2012年5月20號
來源：香港足球總會 - 積分榜（甲組足球聯賽）
排名方法：1. 積分；2. 對賽成績；3. 對賽之得失球差；4. 對賽之得球；5. 總得失球差；6. 總得球
註 1: 日之泉JC晨曦憑攞到2011/12年度香港高級組銀牌冠軍而攞到亞洲足協盃分組賽席位。
2010年歐洲歌唱大賽

2010年歐洲歌唱大賽（英文：Eurovision Song Contest 2010）係第55屆歐洲歌唱大賽，主辦地係上屆冠軍國挪威嘅奧斯陸，最後由德國攞冠軍，土耳其攞亞軍。
1082年

1082年係平年。

文學、藝術
三月二十日：北宋蘇轍寫咗一篇《上高縣學記》。
蘇軾用行書寫咗帖《黃州寒食詩二首》。
1086年

1086年係平年。

大件事
夏惠宗李秉常過身，由佢個仔李乾順繼位，即係夏崇宗。
1085年

1085年係平年。

大件事
宋神宗趙頊過身，由佢個仔趙煦繼位，即係宋哲宗。
1923年

1923年係平年。

大件事
1月16號：楊希閔、劉震寰驅逐陳炯明，佔領廣州，歡迎孫中山重掌大元帥。
2月2號：英國由愛爾蘭撤軍。
2月7號：河南鄭州京漢鐵路工人大罷工。
2月16號：英國考古學家霍華德卡特（英文：Howard Carter）嘅考古隊打開埃及法老圖坦卡門嘅主墓室。
3月3號：《時代雜誌》創刊。
6月1號：長沙六一慘案（中文：長沙六一慘案）。
7月30號：中國自行設計生產第一架飛機。
9月1號：日本關東平原7.9級地震，14萬人死。
10月29號：鄂圖曼帝國瓦解，土耳其共和國成立。
11月9號：啤酒館政變（德文：Hitlerputsch）。
1924年冬季奧林匹克運動會

1924年冬季奧林匹克運動會，係第1屆冬季奧林匹克運動會，1924年1月25號到2月4號喺法國白朗峰霞慕尼搞。
1924年嘅臺灣

1924年嘅臺灣係介紹臺灣喺1924年嗰陣發生過啲乜事。
1923年嘅瑞典

1923年嘅瑞典係介紹瑞典喺1923年嗰陣發生過啲乜事。
1923年嘅臺灣

1923年嘅臺灣係介紹臺灣喺1923年嗰陣發生過啲乜事。
1925

1925係1924同1926之間嘅自然數。

數學性質
合成數，因數係5、7、11同埋1050。
質因數分解係
婚約數、佢嘅另一方係1050。
1925年

1925年係平年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國：民國十四年
越南（農曆）：啟定九年十二月初七～啟定十年十一月十六
朝鮮半島
檀紀：4258年
主體十四年
日本
大正十四年
皇紀：2585年
蒙古：蒙古人民共和國十五年
佛曆：2467年 - 2468年
回曆：1343年6月5號 - 1344年6月15號
猶太曆：5685年4月5號 - 5686年4月14號
修正儒略日（MJD）：24151 - 24515

大件事
1月6號：墨索里尼成立法西斯內閣，獨裁統治意大利。
1月11號至1月22號：中國共產黨第四次全國代表大會喺上海舉行。
3月11號：孫文喺《總理遺囑》度簽名，跟住嗰日就病死。
5月30號：中華民國上海公共租界嘅英國巡捕向遊行嘅工人開槍，13人死，是為五卅慘案。
6月6號：美國三大車廠之一佳士拿成立。
6月23號：省港大罷工嘅工人遊行至沙面英租界附近時，遭到英軍開槍鎮壓，50幾人死，沙基慘案發生。
7月1號：中國國民黨響廣州成立國民政府。
7月18號：希特拉嗰本書Mein Kampf（德文：Mein Kampf）（《我嘅鬥爭》）出版。
10月10號：故宮博物院成立。
11月23號：中國國民黨右派開西山會議（中文：西山會議），通過多項反蘇、反共、反國共合作等等嘅議案。
12月1號：《羅加諾公約》喺倫敦簽署。
12月15號：伊朗巴列維王朝上台。
12月17號：日本調味料公司味之素成立。

響呢年出世嘅人
7月10號：馬哈迪，馬來西亞第四同第七任首相
1月14號：三島由紀夫，日本小說家（1970年死）
1月20號：鍾肇政，臺灣小說家（2020年死）
1月24號：瑪莉亞塔爾切夫，美國芭蕾舞蹈員（2013年死）
1月26號：保羅紐曼，美國演員（2008年死）
2月7號：劉賓雁，中華人民共和國作家同異見人士（2005年死）
2月8號：積林蒙，美國電影演員，奧斯卡金像獎最佳男主角同最佳男配角（2001年死）
2月8號：馬臨，香港生物化學家，香港中文大學校長（2017年死）
2月17號：哈勞德·豪布祿，美國電影演員
2月25號：沙加里（英文：Shehu Shagari），尼日利亞總統（2018年死）
3月12號：江崎玲於奈，日本物理學家，諾貝爾物理學獎得主
3月26號：胡振中，天主教香港教區主教（2002年死）
3月28號：因諾肯季米哈伊洛維奇斯莫克圖諾夫斯基，蘇聯／俄羅斯演員（1994年死）
4月4號：塞爾日達梭，法國工業家同政治人（2018年死）
4月11號：查全性，中國化學家（2019年死）
4月12號：艾臣基羅斯，巴西實業家（1982年死）
4月17號：華樂庭（英文：John Walden），英國殖民地官員（2013年死）
4月25號：王昆 (歌手)，中國女高音歌唱家、原東方歌舞團團長（2014年死）
5月12號：Yogi Berra（英文：Yogi Berra），美國棒球員、教練同球隊經理（2015年死）
5月19號：麥爾坎X，美國民權運動家（1965年死）
5月19號：波爾布特，紅色高棉領袖（1998年死）
5月29號：楊官璘，中國象棋大師，四屆全國象棋賽冠軍，外號「南粵棋王」（2008年死）
5月31號：傅禮·奧托，德國畫則師（2015年死）
6月8號：芭芭拉布殊（英文：Barbara Bush），美國第一夫人（2018年死）
6月19號：陳之藩（中文：陳之藩），臺灣電機工程學者同散文作家（2012年死）
6月24號：鴇田正憲，日本足球員（2004年死）
6月29號：納波利塔諾，意大利總統
7月6號：夏鼎基（英文：Philip Haddon-Cave），英國殖民地官員，做過香港財政司同布政司，為香港政府奠定「積極唔干預」經濟政策（1999年死）
7月6號：石川要三（日文：石川要三），日本政治人（2014年死）
7月10號：馬哈迪，馬來西亞第四同第七任首相、第四任副首相，亦係一名作家同醫生，因為努力推動經濟改革被尊稱為「馬來西亞現代化之父」。
7月12號：彭勵治，香港財政司（1994年死）
8月21號：韋地拉，阿根廷總統（2013年死）
8月23號：尊尼卡臣，美國節目主持人（2005年死）
8月26號：鄭裕彤，香港生意人，創辦新世界發展（2016年死）
9月8號：彼得斯拉，英國演員（1980年死）
9月16號：B. B. 京，美國結他手同歌手、作詞家（2015年死）
9月20號：阿南塔瑪希敦，泰王，號拉瑪八世（1946年死）
9月20號：恩里克薩波亞，巴西軍人，做過海洋部長（2005年死）
10月13號：戴卓爾夫人，英國首相（2013年死）
10月23號：關海山，香港演員，香港電影金像獎最佳男配角，原名關銘覺，外號「蝦叔」（2006年死）
10月24號：岩谷俊夫，日本足球員（1970年死）
10月27號：克里斯托弗，美國律師，美國國務卿（2011年死）
11月10號：李察波頓，英國演員（1984年死）
11月18號：楊益言，中國作家（2017年死）
11月20號：陳文郁，臺灣蔬果育種家，外號「西瓜大王」（2012年死）
11月20號：羅拔甘迺迪，美國參議員（1968年死）
11月26號：歐敬祿，英國殖民地法官（2015年死）
11月30號：老威廉蓋茨，美國律師，比爾蓋茨老頭（2020年死）
12月6號：東久邇成子，日本前王室（1961年死）
12月29號：李國士，英國殖民地漁農官員，做過香港漁農處處長（2016年死）
9月：張悅楷，中國演員（1997年死）
周聰，香港歌手（1993年死）
金雅琴，中國演員（2016年死）
王福齡，香港作曲家（1989年死）

文學
《傷逝》：作家魯迅嘅短篇小說。
1924年

1924年係閏年。

大件事
1月25號到2月4號：1924年冬季奧林匹克運動會喺法國霞慕尼舉行，係第1屆冬季奧林匹克運動會。
2月12號：考古學家打開古埃及法老圖坦卡門嘅石棺。
2月14號：IBM開鋪。
3月25號：希臘第二共和國成立。
5月4號到7月27號：1924年夏季奧林匹克運動會喺法國巴黎舉行。
5月10號：第15屆日本眾議院議員總選舉。
6月16號：中華民國陸軍軍官學校喺廣州黃埔港長洲成立。
6月30號：國民政府開始採用青天白日滿地紅旗。
9月25號：杭州雷峰塔倒冧。
10月10號：孫中山當局鎮壓咗廣州嘅商團暴亂。
10月23號：馮玉祥發動北京政變。
10月23號：伽倪墨得斯星（小行星1036）被發現。
11月5號：大清末代皇帝溥儀被驅逐出紫禁城皇宮。
11月11號：廣東大學喺廣州嘅文明路度嘅原廣東貢院，舉行咗成立典禮。
11月27號：美國紐約市頭一次搞MACY感恩節遊行。
11月30號：阿爾巴尼亞成立共和國。
11月30號：第一次用無綫電傳張圖過大西洋對面。
第3屆荷屬東印度人民議會選舉。

文學
《祝福》：作家魯迅嘅短篇小說。
1924年嘅瑞典

1924年嘅瑞典係介紹瑞典喺1924年嗰陣發生過啲乜事。
1924年夏季奧林匹克運動會

1924年夏季奧林匹克運動會係第8屆現代奧林匹克運動會，1924年5月4號到7月27號喺法國巴黎搞。
André Pessis

André Pessis，係美國詞曲作家。

經歷
佢喺紐約市立學院畢業。
Android Studio

Android Studio 喺 2020 年代係一隻成日畀人攞嚟開發 Android ep1 si2 嘅整合開發環境。
Android Studio 包含咗多種功能，包括畀用家編輯隻 ep1 si2 嘅用家介面，仲包括埋模擬器，開發者有得喺自己部 PC 度模擬「隻 ep1 si2 喺 Android 上面行嗰陣會係點嘅樣」。
Anduze

Anduze係法國嘅一個市鎮，位置喺奧斯坦尼大區嘅加爾。
1713年

1713年係平年。

4月
4月19號：神聖羅馬帝國皇帝卡爾六世頒佈國事詔書，確保佢嘅女可以繼承哈布斯堡君主國嘅世襲領地。
1713年國事詔書

1713年國事詔書係神聖羅馬帝國皇帝卡爾六世喺1713年4月19號頒佈嘅國事詔書，為咗確保佢個女瑪利亞杜麗莎繼承哈布斯堡君主國嘅世襲領地。
2020年夏季奧林匹克運動會同香港有關嘅事

喺2020年夏季奧林匹克運動會期間，有唔少同香港有關嘅事。
除咗港隊表現同播放賽事安排之外，日本網民聲援香港修例風波、親中派攻擊引發「伍家朗波衫事件」以及香港人對中國隊表現嘅態度，都受到唔少人嘅關注。

關於港隊表現
内文：2020年夏季奧林匹克運動會中國香港代表團
受傳媒關注嘅港隊成員，包括有歐鎧淳、石偉雄、蘇慧音、伍家朗、林兆恒、張家朗、謝影雪、鄧俊文、黃鎮廷、杜凱琹等。

香港播放賽事安排
今年香港政府購入作播映權，分畀5間電視台直播，分別係ViuTV、TVB、香港開電視、Now TV同埋有線電視，就連康文署體育館同唔少大型商場都有得睇。
為咗迎合奧運，電視台都製作咗一啲特備電視節目，例如ViuTV就推出咗《奧運有團伙》系列。

揭幕活動電視台大戰
今次奧運喺2021年7月23號揭幕，ViuTV同無綫電視分別喺屯門市廣場同埋奧海城舉行宣傳活動，事前就已經有唔少網民同傳媒關注，到底邊一邊會多人。ViuTV搵嚟Mirror同Error全員到場坐陣，而無綫電視就有陳豪、黃翠如、王浩信等藝人。結果ViuTV嘅活動幾乎逼爆成個屯門市廣場，有人為咗追Mirror，甚至凌晨三點已經喺屯門市廣場入面等；而無綫電視喺奧海城嘅活動就有300名市民圍觀，比起屯門市廣場冷清。

翡翠台慣性收視依然
呢次奧運係香港頭一次有三間免費電視台同時轉播，三台收視表現亦受到關注。整體嚟講，無綫電視翡翠台仍然憑住慣性收視佔明顯優勢，下面係一啲主要賽事嘅電視直播收視：

無綫藝人陳約臨、吳業坤接連失禮
去到7月26號，張家朗喺男子花劍個人賽為香港代表團帶來今屆奧運第一面獎牌，得到廣大市民歡迎，有啲當時喺商場觀看嘅市民，受訪嘅時候形容呢兩年心情好抑壓，睇到港隊攞獎牌有啲釋放。張家朗之後接受無綫藝人陳約臨嘅訪問，但陳約臨不時打斷張家朗同埋過於熱情嘅表現，被一啲網民批評，話佢表現失禮、唔專業同唔尊重運動員，最後陳約臨要發表道歉聲明。
幾日後，無綫藝人吳業坤同周奕瑋撞見香港划艇代表洪詠甄，周奕瑋截停佢，話吳業坤有嘢問佢，但吳業坤笑住話「冇呀，你走啦」，周奕瑋就自己問洪詠甄鍾意聽方力申定吳業坤嘅歌，洪詠甄就回應話自己無聽開中文歌。吳業坤同周奕瑋被批評表現失禮、唔專業同唔尊重運動員，最後佢哋兩個喺社交平台度道歉。洪詠甄事後回應就話，其實只係小事。
相反，方力申訪問何詩蓓就被網民力讚專業。

日本Niconico網民開幕儀式直播彈幕聲援香港民主運動
今年奧運開幕儀式，日本影片分享網站Niconico都有直播。其中喺香港隊出場嘅時候，有好多日本網民寫「香港加油」、「香港人堅強」、「抵抗極權殺戮」、「唔好輸畀中國」、「繼續捍衛民主啊！」，另外喺台灣同中國隊出場嘅時候，亦表示支持台灣獨立運動同埋用「武漢肺炎」、「元凶」、「責任」、「戰犯」等字眼形容中國。

伍家朗波衫事件
2021年7月24號，民建聯成員穆家駿喺自己嘅Facebook專頁上，攻擊羽毛球港隊成員伍家朗，話佢著冇印區旗嘅黑衫出賽，質疑佢係咪唔想代表中國香港出戰，之後伍家朗回應事件，話自己無獲授權咁印區旗落去，又話自己一直以代表香港自豪，希望大家留意運動員表現，而唔係件衫度，佢又批評穆家駿「鬧還鬧，唔該搞清楚件事先鬧啦」。
穆家駿嘅言論除咗引起伍家朗嘅回應外，亦引起咗唔少批評，超過4萬名（親泛民主派、香港本土派、修憲派嘅）網民向穆家駿「派嬲」，有人指伍家朗球衣背面大大隻字寫住Hong Kong China，嘲諷穆係咪唔識英文，有人揶揄穆家駿叫佢去譴責特首唔授權畀伍家朗用區徽，亦有黃絲帶網民將事件同南宋時岳飛北征金國但被秦檜誣陷類比，指穆家駿所為有如秦檜。
非建制派方面，元朗區議員張秀賢喺社交網站要求佢道歉，前沙田區議員黃文萱喺社交媒體批評穆家駿搞事批鬥。
有部分同屬親中建制派嘅人士亦批評穆家駿，同屬民建聯嘅何俊賢，亦呼籲唔好先認定係運動員問題。馬逢國形容批評者嘅做法唔理想，工聯會黃國健亦話需向相關運動員道歉。反而湯家驊就未有批評穆家駿，話見過鬼怕黑，所以先對伍家朗著黑衫敏感。穆家駿所屬嘅教聯會，會長黃均瑜亦表明呢啲只係穆家駿嘅個人言論，唔代表教聯會。
不過，好多人對建制派嘅反應唔領情。香港花式足球運動員施寶盛形容事件係親中派嘅批鬥，話香港運動員喺出面比賽，已經要承受比賽精神緊張，更要面對呢啲無聊事，係增加佢哋嘅壓力。之後再聽到同一班人叫加油，亦係噁心之極。張秀賢亦批評，批評嘅穆家駿係民建聯成員，而負責體育事務嘅民政事務局局長（徐英偉）亦係民建聯成員，形容佢哋賤格，又話運動員為港爭光，民建聯嘅唔應該政治上腦。
對於穆家駿攻擊完伍家朗並無道歉，甚至有網民表示要取消穆家駿嘅教師資格。之後，曾任全職單車運動員嘅胡樂雋表示，穆家駿嘅言論對運動員係極大打擊，質疑佢以偏概全，有違教師操守，已去信教育局投訴，要佢公開道歉。
不過，亦有少數激進建制派嘅人支持穆家駿對伍家朗嘅攻擊，例如李梓敬等。其中李梓敬就喺自己Youtube頻道，話需要慎防黑暴運動員。而當晚香港羽毛球總會發出新聞稿後，穆家駿仍然無道歉，仲寫話「真相大白」。去到第二日，穆家駿嘅Facebook Page甚至消失埋。
最終，伍家朗喺賽事落敗，時事評論員黃世澤就認為，李梓敬同穆家駿令到當時嘅伍家朗，以致港隊其他成員嘅心理質素受到影響，係港隊落敗嘅元兇。
不過，因為被香港政府逼害而流亡海外嘅前立法會議員羅冠聰，喺討論呢次事件嘅時候，提到如果嗰個運動員有份支持打壓香港人嘅話，佢就唔會支持。呢番言論亦被一啲親中媒體攻擊。

香港人對中國隊同國歌表現嘅態度
喺一啲賽事入面，部分香港人選擇咗支持中國隊嘅對手。例如奧運女子排球分組賽首戰，中國對土耳其入面，土耳其分組賽旗開得勝，當時喺觀塘APM商場觀看賽事嘅現場觀眾，都紛紛拍掌。另外，喺張家朗奪得金牌，頒獎典禮現場播放中國國歌嘅時候，亦有喺商場觀看嘅市民報以噓聲。另外，喺高登同連登討論區，亦有部份網民支持中國喺各項賽事嘅競爭對手，對於中國喺一啲賽事入面落敗亦會叫好。呢啲做法，甚至去到一啲日本傳媒都有報道，但就引起一啲親中建制派人士不滿，例如大律師龔靜儀就話呢啲市民係爭取香港獨立運動同分離主義，建議香港警察國安處介入。
7月30號朝早，何詩蓓喺100米自由泳奪銀牌當日，有觀眾喺apm商場揮舞國旗同區旗，俾另一名男子阻撓，而在場亦有人高叫「we are Hong Kong」，氣氛相當緊張。
2020年太平洋颱風季

2020年太平洋颱風季泛指喺2020年全年內任何時間，喺赤道以北及國際換日線以西嘅太平洋水域，以及南海所產生嘅熱帶氣旋。雖然有關方面並冇設立爾個颱風季嘅指定期限，但大部份喺西北太平洋嘅熱帶氣旋通常都會喺5月至12月期間形成。
呢篇文嘅範圍僅限於赤道以北及國際換日線以西嘅太平洋以及南中國海水域。喺赤道以北及國際換日線以東嘅太平洋水域產生嘅風暴就被稱為颶風，並被列入2020年太平洋颶風季。喺西太平洋產生嘅熱帶風暴係由日本東京颱風中心命名，國際編號係20xx，而美國聯合颱風警報中心會將嗰帶嘅熱帶低氣壓編上W字尾嘅編號。
凡進入或喺菲律賓風暴責任範圍以內產生嘅熱帶低氣壓，菲律賓大氣地理天文部門（PAGASA）都會為佢哋訂立一個菲律賓名，作當地警報用途；此外，由於中港澳採用同一翻譯名，而台灣嘅譯名可能有唔同，因此同一個風暴可能會有兩個唔同嘅中文名，有時候會有兩個唔同嘅英文名（國際名同菲律賓名）。
2020年宏願

2020年宏願（粵拼：ji6 ling4 ji6 ling4 nin4 wang4 jyun6，馬來話：Wawasan 2020）係由馬來西亞第四任首相馬哈迪喺1991年2月28號第六個馬來西亞計劃會議中提出嘅政治方針，目標係將馬來西亞喺2020年之前成為完全工業化同變成先進國家作為國家奮鬥目標。呢個唔單袛喺經濟領域，亦包括政治、精神、社會、心理、社會融合等其他方面。
但係去到2020年，馬來西亞仍然係發展中國家，呢個宏願最終失敗告終。而當年提出呢個計劃嘅馬哈迪之後以希望聯盟領導身份，接任第7任首相。

計劃中嘅挑戰
挑戰一：共建一個擁有共同價值觀同目標嘅團結馬來西亞，馬來西亞係一個和平嘅國家，不分地域同種族差異和睦共處，塑造一個忠於國家、肯於奉獻嘅「馬來西亞民族」。
挑戰二：創建一個自由解放、穩定同進步嘅馬來西亞社會，國人擁有自力更生嘅自信心，對一切成就懷有優越感，並能夠勇於面對任何困境。馬來西亞社群將憑住自我努力贏取肯定，能充分了解自己潛能所在，唔會輕易屈服，並得到其他國家人民敬仰。
挑戰三：培育同發展一個成熟民主社會，打造一個增進互相了解，面向社會大眾嘅馬來西亞民主模式，令佢成為其他發展中國家學習嘅榜樣。
挑戰四：打造一個具備倫理同道德修養嘅社會，對宗教價值觀同精神堅貞不移，並秉持最高道德觀念。
挑戰五：創建一個開放同包容社會，馬來西亞各族能夠自由奉行各自風俗習慣、文化同宗教信仰，並且對國家產生歸屬感。
挑戰六：創建一個科技進步嘅社會，一個具有創新同前瞻性嘅社群，唔單只成為科技嘅使用者，亦係未來科技進步嘅貢獻者。
挑戰七：創建一個富有愛心社會同關懷文化，重視社會大體更勝於個人利益，人民嘅福祉唔係圍繞住國家或個人，而係一個強而柔韌嘅家庭體系。
挑戰八：確保一個經濟公正嘅社會，國家財富將更加公平同合理地分配，並且所有投身經濟發展者將獲享共同嘅果實。
挑戰九：創建一個繁榮昌盛嘅社會，一個充滿競爭、生氣、活躍同強韌嘅經濟體。
2020年度香港小姐競選

2020年度香港小姐競選（第48屆）係電視廣播有限公司舉辦嘅選美活動，喺2020年8月30號喺新界將軍澳電視廣播城一號錄影廠舉行。
2020年歐洲國家盃

2020年歐洲國家盃（英文：UEFA Euro 2020）係第16屆歐洲國家盃，由歐洲足協喺2021年主辦。由於呢屆係慶祝歐洲國家盃成立60周年，決賽週喺英格蘭、德國、亞美尼亞、俄羅斯、意大利、丹麥、羅馬尼亞、荷蘭、西班牙、匈牙利、蘇格蘭一共十一國度搞。原先比利時同愛爾蘭都係主辦國，但係分別因為起場地延誤同保證唔到觀眾可以入場而取消資格。
2020年3月17號，由於武漢肺炎疫情，歐洲足協宣佈賽事由2020年推遲12個月到2021年6月11號至7月11號舉行，不過個名唔變，仍然保留叫做「UEFA EURO 2020」（2020年歐洲國家盃）。

喺丹麥對芬蘭呢場比賽，丹麥中場球員艾歷臣喺第43分鐘突然瞓低咗，被送去當地醫院，比賽需要暫停。比賽喺20:30重新展開。
丹麥  v  芬蘭
2021年6月12號 (2021-06-12)18:00
丹麥 
0—1
 芬蘭


F組
呢組被稱為「死亡之組」，因為佢包含葡萄牙（2016年歐洲國家盃冠軍）、法國（2018年FIFA世界盃冠軍同埋2016年歐洲國家盃亞軍）同埋德國（2014年FIFA世界盃冠軍）。
資料來源：UEFA、Soccerway排名規則：分組賽排名準則(H) 東道主; (S) 衛冕球隊備註：
2020年夏季奧林匹克運動會開幕典禮

2020年夏季奧林匹克運動會開幕典禮（日文：2020年東京オリンピックの開会式）係2020東京奧運嘅開幕典禮，喺日本時間2021年7月23號晚上8點正，喺東京國立競技場舉行。
日本天皇德仁出席開幕典禮並宣讀奥林匹克憲章，亦有點燃奧林匹克聖火嘅環節，開幕當晚由網球運動員大坂直美點燃。而今屆聖火台由於考慮到國立競技場嘅消防缺陷問題，再次採用同2010年冬奧會同2016年奧運會類似嘅主聖火台方案：主聖火台只會喺開閉幕式期間點燃，之後比賽期間會被拆除，而聖火就會轉移到位於東京灣區域有明西運河嘅「夢之大橋（日文：夢の大橋）」上嘅第二聖火台上點燃。
按照奧運嘅傳統順序，第一個入場嘅代表團係古代奧運發源地嘅希臘，之後係由各國難民組成嘅難民奧運代表團。俄羅斯奧林匹克委員會代表團原定係第三位出場，後來改至第77位。之後嘅各國代表同旗手以日文五十音嘅順序入場。最後出場嘅國家按順序分別為2028年夏季奧運嘅主辦國美國、2024年夏季奧運（即係下屆）嘅主辦國法國、同埋今屆主辦國日本。各代表團入場嗰陣，司儀依序以法文、英文同日文宣讀代表團個名。
2020年星加坡大選

2020年星加坡大選（英語：2020 Singaporean general election）喺2020年7月10號舉行，選出新一屆星加坡國會全部93個民選議席。
呢次大選係星加坡自獨立後舉行嘅第18次大選，亦係人民行動黨自1959年星加坡成為自治邦執政嘅第13次選舉，亦係李顯龍擔任人民行動黨秘書長同新加坡總理後嘅第三次大選。選舉前夕，曾經參選星加坡總統嘅陳清木成立咗星加坡前進黨，時任總理李顯龍嘅細佬李顯揚都有加入。所以星加坡前進黨，連同另一個主要反對黨工人黨都受到傳媒嘅關注。
呢次選舉，人民行動黨繼續贏得大選，但係得票有所下跌。工人黨嘅民選議席由6個增加到10個（但係就無咗3個非選區議員嘅議席，整體多咗一個議席），星加坡前進黨無贏得任何議席，但係有兩名成員（梁文輝同埋潘群勤）獲委任為非選區議員。

選區劃分
2020年3月劃分嘅星加坡選區界綫
負責喺每屆大選前劃分選區界線嘅機構係由總理召開，由內閣秘書主持嘅選區範圍檢討委員會；有評論認為咁做係為咗保證行動黨唔會喺大選入面落敗。選區範圍檢討委員喺2020年3月13號發表報告。呢次大選設有嘅選區如下：

碎料
呢次星加坡大選俾人攞嚟同原訂兩個月後嘅第7屆香港立法會選舉作比較。喺兩地都有武漢肺炎疫情之下，星加坡能夠成功進行選舉，但香港嘅就被政府以此為理由押後一年，好多香港人都唔接受，反而覺得係打壓民間聲音嘅手段。
有學術文章同香港民間聲音攞咗星加坡呢次喺武漢肺炎疫情下大選嘅經驗做比較，認為香港政府嘅說法根本唔成立，反而加劇咗社會兩極化。
Bouverans

Bouverans係法國嘅一個市鎮，位置喺杜。
Bouville, Eure-et-Loir

Bouville, Eure-et-Loir係法國嘅一個市鎮，位置喺中央-盧華爾山谷嘅厄爾-盧華。
Boutigny-Prouais

Boutigny-Prouais係法國嘅一個市鎮，位置喺中央-盧華爾山谷嘅厄爾-盧華。
Bouvellemont

Bouvellemont係法國嘅一個市鎮，位置喺亞丁。
Boutx

Boutx係法國嘅一個市鎮，位置喺奧斯坦尼大區嘅上加龍。
Bouy-sur-Orvin

Bouy-sur-Orvin係法國嘅一個市鎮，位置喺奧布。
Bouy-Luxembourg

Bouy-Luxembourg係法國嘅一個市鎮，位置喺奧布。
Bouvante

Bouvante係法國嘅一個市鎮，位置喺德龍。
Boux-sous-Salmaise

Boux-sous-Salmaise係法國嘅一個市鎮，位置喺黃金丘。
Bouvières

Bouvières係法國嘅一個市鎮，位置喺德龍。
2016年太平洋颱風季

2016年太平洋颱風季泛指喺2016年全年內嘅任何時間，喺赤道以北、國際換日線以西嘅太平洋水域，以及南中國海所產生嘅熱帶氣旋。雖然有關方面並冇設下呢個颱風季嘅指定期限，但大部份喺西北太平洋嘅熱帶氣旋通常都會喺5月至10月期間形成。
2016年岡比亞政治危機

2016年岡比亞政治危機響第8屆岡比亞總統選舉搞完之後發生。

背景
岡比亞2016年12月舉行總統選舉，巴羅勝出，大選結果得到國際社會接受，西非經濟共同體亦都支持巴羅，但係總統賈梅拒絕落台，要求搞多次選舉，重宣布全國進入緊急狀態九十日。

發展
聯合國安理會通過決議，要求岡比亞進行和平有序過渡，將權力移交畀贏出總統選舉嘅巴羅。1月19號，西非塞內加爾軍隊開入岡比亞，確保岡比亞新總統巴羅順利接掌權力。而巴羅就響塞內加爾嘅岡比亞大使館宣誓就職，佢響就職演講到下令岡比亞所有軍隊留響軍營。後來由畿內亞總統孔戴牽頭響1月20號上晝做最後斡旋行動。而西非各國領袖要求喺選舉輸咗嘅現任總統賈梅，響1月20號中午之前交出權力，唔係就用聯合國支持嘅地區力量，將佢驅逐，但係響中午之前，各國響岡比亞嘅軍隊唔會繼續推進。不過尼日利亞軍方就話，會派偵察機飛去岡比亞上空。
賈梅要求將交出權力期限推遲幾嗰鐘。得到聯合國支持嘅西非經濟共同體部隊，已經入咗岡比亞待命，並發出最後通諜，要求賈梅交出權力。共同體入面兩國領袖去到當地，再做最後努力斡旋。而在位廿二年嘅賈梅，響談判期間話願意落台，條件係唔再向佢追究刑責，同埋可以留喺家鄉。冇耐賈梅就響國營電視台發表講話，話作出良心決定，決定放棄領導國家確保國家和平，重感謝全國人民。之後搭飛機離開統治咗廿二年嘅國家，將權力交畀選舉入面贏出嘅巴羅，結束政治危機。另一方面，西非部隊已經去到岡比亞首都班珠爾，準備總統巴羅由鄰國塞內加爾返來。

後續
1月23號，岡比亞總統巴羅嘅顧問話，響選舉輸咗嘅總統賈梅離開國家之後，當局發現國庫超過一千一百萬美金唔見咗，國家陷入財困。有報道話，響賈梅離開國家嗰晚，見到有好多架名貴汽車同其他物品運到一架貨機到。
1月26號，總統巴羅已經啟程返國，將會出席簡單歡迎儀式，比較大型嘅正式歡迎儀式會響稍後舉行。民眾寄望佢兌現競選承諾，將國家以往嘅專制統治撥亂反正。
2016年日本乙組職業足球聯賽

2016年日本乙組職業足球聯賽係第18屆日本乙組職業足球聯賽賽事。
2016年國際象棋世界冠軍賽

2016年國際象棋世界冠軍賽係決定2016年國際象棋世界冠軍嘅比賽，由衞冕者 Magnus Carlsen 迎戰挑戰者 Sergey Karjakin。
2016年夏季奧林匹克運動會

2016年夏季奧林匹克運動會，又叫第三十一屆夏季奧林匹克運動會、2016年里約熱內盧奧林匹克運動會，喺2016年8月5號至8月21號喺巴西里約熱內盧舉行。里約熱內盧係南美洲第一個主辦奧林匹克運動會嘅城市，又係第一個葡萄牙話城市主辦奧林匹克運動會，又係南半球第二個城市主辦奧林匹克運動會。2016年夏季奧林匹克運動會係巴西繼2014年FIFA世界盃之後又一運動盛事。

申辦過程
2009年10月2號，國際奧林匹克委員會喺丹麥哥本哈根確定由里約熱內盧舉辦第三十一屆夏季奧林匹克運動會。
2010年12月31號，巴西奧林匹克委員會喺當地時間夜晚正式發佈2016年里約熱內盧奧林匹克運動會會徽。
2011年11月26號，再正式發布2016年夏季傷殘奧林匹克運動會會徽。

賽事焦點
因應歐洲難民危機等難民權益問題，國際奧委會作出咗一個嘅史無前例嘅決定，由呢屆開始，奧運會難民代表團第一次出現喺奧運賽場上，總共有10位難民選手代表參加。
作為呢屆奧運會嘅東道主，巴西足球代表隊憑住尼馬、加比爾捷西斯等人嘅努力，終於攞到奧運男子足球金牌。
喺呢屆奧運會嘅射擊項目入面，科威特選手費希德·艾迪哈尼（Fehaid Al-Deehani）响男子雙多向飛碟攞到金牌，係科威特史上頭一位奧運冠軍，亦係頭一位贏得奧運金牌嘅奧運會獨立選手。
2016年日本丙組職業足球聯賽

2016年日本丙組職業足球聯賽係第3屆日本丙組職業足球聯賽賽事。
2016年度香港先生選舉

2016年度香港先生選舉（第8屆）係電視廣播有限公司舉辦嘅男士選美活動，2016年9月10號喺新界將軍澳電視廣播城一號錄影廠舉行。

節目流程
第一節：先由2010年度國際中華小姐亞軍岑麗香作舞蹈表演，再由十位準香港先生以吊鋼索形式從天而降進場。
第二節：1至5號準香港先生作才藝表演
第三節：6至10號準香港先生作才藝表演
第四節：「剛柔」舞蹈表演
第五節：1至5號準香港先生作情景模擬答問
第六節：6至10號準香港先生作情景模擬答問
第七節：10位準香港先生引領香港小姐十強佳麗進場，並為佳麗作個人介紹
第八節：
公佈友誼先生同最上鏡先生結果
公佈四強香港先生入圍名單
四強香港先生再作拉票，呼籲觀眾投票支持同留意第二日晚舉行嘅《2016年度香港小姐競選》決賽

選手紀錄
9號丁子朗同香港小姐2號劉穎鏇一樣，都係海外回港參選、參選年齡為19歲、並同時獲得「亞軍」、「最上鏡」同「現場最受歡迎」獎項。

競選後活動
左起：2016年度香港先生季軍鍾君揚、亞軍丁子朗、冠軍黎振燁、2016年度香港小姐冠軍馮盈盈、季軍陳雅思、友誼小姐張寶兒，表演嘉賓張國強、吳幸美2016年10月30號喺葵涌新都會廣場出席電視台台慶慈善活動。
由於2016年度香港先生同香港小姐各參賽者嘅友誼比較好，呢班參賽者喺競選期間同競選之後亦曾經多次舉行聯誼活動，而電視台亦曾經安排多位「港男」、「港姐」參賽者，喺競賽之後再次同台演出。例子有：
電視節目《東張西望》喺2016年9月15號播出咗多位「港男」、「港姐」參賽者參與「中秋燒烤派對」情況。電視台喺節目中指出，呢次活動係由港姐冠軍馮盈盈、港男冠軍黎振燁同殿軍胡㻗發起，而呢班參賽者喺派對裏面亦以「兄弟姊妹」稱呼對方。呢次活動亦係第一個有電視台錄影情況之下嘅「港男」、「港姐」「非官方」聯誼活動。
2016年10月17號，電視台舉行「台慶亮燈晚會」，大會安排七位香港先生（黎振燁、丁子朗、鍾君揚、麥凱程、胡蜚、伍禮騫、馬俊傑）同七位香港小姐（馮盈盈、陳雅思、張寶兒、蘇韻姿、陳睿雯、單文柔、阮嘉敏）作開場舞蹈演出。
喺2016年12月31號播出嘅電視節目《2016繽Fun娛樂大派對》第二集，電視台安排黎振燁同馮盈盈一齊亮相，節目形容呢班參賽者喺比賽之後成為咗好朋友，並且修讀訓練班，電視畫面亦播出佢哋喺訓練班裏面同聖誕聯歡會裏面嘅活動圖片。
2016年快樂大本營節目一覽

呢個表係《快樂大本營》響2016年嘅全年節目一覽。
1716年

1716年係閏年。

其他紀年
下面係維基百科有關年份紀年嘅凡例說明。

紀年分類中嘅「中國」、「中國週邊」、「越南」、「朝鮮半島」、「日本」等，係地域概念，唔係特指某個國家或者政權，所以會有模糊嘅外延。喺呢啲地域概念之下會分項列出喺呢個地域內嘅各政權同各種紀年，包括年號、以及同創立呢個年號嘅王朝對抗嘅私年號。
「中國週邊」係指廣義上嘅北亞、中亞、以及同中國接壤嘅部分地域，大約相當於亞歐大陸中央地區。
農曆、佛曆、回曆、猶太曆有自己嘅曆法，佢哋嘅新年同西曆唔重合。所以西曆年份唔完全就係呢幾種曆嘅年份。
傳統上東亞地區嘅年號用嘅係農曆，所以年號對應嘅西曆年份係指當年農曆新年過後嘅時期，未過年嘅時期算做呢個年號紀年嘅上一年。
皇紀係日本喺1873年採用西曆嘅同時施行嘅。
檀紀係大韓民國喺1948年到1961年間正式使用嘅。
主體曆係朝鮮民主主義人民共和國自1997年開始正式使用嘅。
佛曆係以西元前543年做元年，呢個係泰國、柬埔寨、老撾佛曆嘅標準。另有斯里蘭卡、緬甸佛曆，佢以西元前544年做元年，喺泰柬老佛曆度加多一年就係。
中國
清朝：康熙五十五年
越南
後黎朝：永盛十二年
朝鮮半島
朝鮮：肅宗四十二年
檀紀：4049年
日本
正德六年、亨保元年
皇紀：2376年
佛曆： 2258年 - 2259年
回曆：1128年 - 1129年
猶太曆：5476年 - 5477年
儒略曆：1715年12月21號 - 1716年12月20號

大件事
5月10號：康熙字典編好。
清朝頒佈官方韻書《佩文詩韻》。
Aignan, Gers

Aignan, Gers係法國嘅一個市鎮，位置喺奧斯坦尼大區嘅熱爾。
Aigne

Aigne係法國嘅一個市鎮，位置喺奧斯坦尼大區嘅埃羅。
Aignes

Aignes係法國嘅一個市鎮，位置喺奧斯坦尼大區嘅上加龍。
Aigaliers

Aigaliers係法國嘅一個市鎮，位置喺奧斯坦尼大區嘅加爾。
Aiglemont

Aiglemont係法國嘅一個市鎮，位置喺亞丁。
Aigleville

Aigleville係法國嘅一個市鎮，位置喺厄爾。
Aignay-le-Duc

Aignay-le-Duc係法國嘅一個市鎮，位置喺黃金丘。
Attignat

Attignat係法國嘅一個市鎮，位置喺安省。
Aubagne

Aubagne係法國嘅一個市鎮，位置喺隆河河口。
Aubazines

Aubazines係法國嘅一個市鎮，位置喺戈雷茲。
Attilly

Attilly係法國嘅一個市鎮，位置喺埃納。
Aubais

Aubais係法國嘅一個市鎮，位置喺奧斯坦尼大區嘅加爾。
Aubas

Aubas係法國嘅一個市鎮，位置喺多多涅。
Aubenas

Aubenas係法國嘅一個市鎮，位置喺阿爾代什。
2008年日本乙組職業足球聯賽

2008年日本乙組職業足球聯賽係第10屆日本乙組職業足球聯賽賽事。
2008年歐洲歌唱大賽

2008年歐洲歌唱大賽（英文：Eurovision Song Contest 2008）係第53屆歐洲歌唱大賽，主辦地係上屆冠軍國塞爾維亞嘅貝爾格萊德，最後由俄羅斯攞冠軍，烏克蘭連續兩屆攞亞軍。
2008年希臘騷亂

2008年希臘騷亂係2008年12月喺希臘爆發嘅一場暴動，起因係12月6號有班後生仔喺雅典同差人嘈交，然後去燒車、破壞商店同襲擊警車，其間一位叫Αλέξανδρος Γρηγορόπουλος嘅15歲學生畀差人開鎗示警嘅子彈反彈打中死咗。12月10號出殯嗰日有好大棚後生仔發動騷亂，騷亂後來蔓延至第二大城市帖撒羅尼迦、旅遊勝地克里特同克基拉島等等全國各地，工會亦發動全國性罷工。呢場暴動到2009年1月17號先至平息。2010年10月11號，兩位差人畀法庭裁定有罪，一位被判終身監禁，另外一位被判坐監十年。2019年7月，被判終身監禁嗰位差人上訴後獲改判坐監13年，即時釋放。
2008年日本甲組職業足球聯賽

2008年日本甲組職業足球聯賽係第16屆日本甲組職業足球聯賽賽事。
2008年歐洲國家盃

2008年歐洲國家盃係第13屆歐洲國家盃，由歐洲足協喺2008年主辦。決賽週喺奧地利同埋瑞士度搞，由西班牙攞冠軍。
Cintray, Eure-et-Loir

Cintray, Eure-et-Loir係法國嘅一個市鎮，位置喺中央-盧華爾山谷嘅厄爾-盧華。
Cintré

Cintré係法國嘅一個市鎮，位置喺布禮斯大區嘅伊勒-維萊訥。
Cintegabelle

Cintegabelle係法國嘅一個市鎮，位置喺奧斯坦尼大區嘅上加龍。
Cinnamon

Cinnamon係X Window系統下一個桌面環境，由GNOME 3 演變出嚟，2011年開始推出。
Cintheaux

Cintheaux係法國嘅一個市鎮，位置喺卡爾華多斯。
Cipher

密文碼（英文：cipher / cypher，粵音假借：嘥化），又或者叫密碼法，喺密碼學上泛指攞嚟做加密或者解密嘅演算法。

主要類型
嘥化可以分做兩大種。
換位法：將段信息文字嗰啲符號重新排過，但唔會改變啲符號嘅樣；
替代法：將段信息文字入面嗰啲符號兌換做代替文字，但啲符號位置不變，有系統噉將一組字或者字母換做第啲字、字母或符號（例如將啲 A 冚唪唥轉換做 D）。
Cipières

Cipières係法國嘅一個市鎮，位置喺濱海阿爾卑斯。
Berlou

Berlou係法國嘅一個市鎮，位置喺奧斯坦尼大區嘅埃羅。
Berlise

Berlise係法國嘅一個市鎮，位置喺埃納。
Bernay-Saint-Martin

Bernay-Saint-Martin係法國嘅一個市鎮，位置喺濱海沙藍特。
Berhet

Berhet係法國嘅一個市鎮，位置喺阿摩爾濱海。
.vg

.vg 係英屬處女羣島嘅國家同地區頂級域（ccTLD）。
.vi

.vi 係美屬處女羣島嘅國家同地區頂級域（ccTLD）。
.vu

.vu 係溫納圖嘅國家同地區頂級域（ccTLD）。
.xxx

.xxx係個通用頂級域，響2011年建立。.xxx係畀鹹濕同各種成人內容嘅網站用，方便識別同管制。不過.xxx呢個域名只係自願登記，實際上仍然有好多成人網站無用到。
.va

.va 係梵蒂岡嘅國家同地區頂級域（ccTLD）。
.vc

.vc 係聖文森特格林納丁斯嘅國家同地區頂級域（ccTLD）。
.ve

.ve 係委內瑞拉嘅國家同地區頂級域（ccTLD）。
.vn

.vn 係越南嘅國家同地區頂級域（ccTLD）。
.wf

.wf係華利斯同富圖納嘅國家同地區頂級域（ccTLD）。
.ws

.ws 係薩摩亞嘅國家同地區頂級域（ccTLD）。
Auzet

Auzet係法國嘅一個市鎮，位置喺上普羅旺斯阿爾卑斯。
Auzances

Auzances係法國嘅一個市鎮，位置喺卡勒茲。
Auzielle

Auzielle係法國嘅一個市鎮，位置喺奧斯坦尼大區嘅上加龍。
Auzits

Auzits係法國嘅一個市鎮，位置喺阿韋龍。
Auzers

Auzers係法國嘅一個市鎮，位置喺康塔爾。
Auzeville-Tolosane

Auzeville-Tolosane係法國嘅一個市鎮，位置喺奧斯坦尼大區嘅上加龍。
Availles-sur-Seiche

Availles-sur-Seiche係法國嘅一個市鎮，位置喺布禮斯大區嘅伊勒-維萊訥。
Auxonne

Auxonne係法國嘅一個市鎮，位置喺黃金丘。
Auzas

Auzas係法國嘅一個市鎮，位置喺奧斯坦尼大區嘅上加龍。
Auzat

Auzat係法國嘅一個市鎮，位置喺阿列日。
La Romieu

La Romieu係法國嘅一個市鎮，位置喺奧斯坦尼大區嘅熱爾。
La Rochegiron

La Rochegiron係法國嘅一個市鎮，位置喺上普羅旺斯阿爾卑斯。
La Rochepot

La Rochepot係法國嘅一個市鎮，位置喺黃金丘。
2012年嘅澳門

2012年嘅澳門係介紹澳門喺2012年嗰陣發生過啲乜事。
2012年嘅星架坡

2012年嘅星架坡係介紹星架坡喺2012年嗰陣發生過啲乜事。
2012年嘅瑞典

2012年嘅瑞典係介紹瑞典喺2012年嗰陣發生過啲乜事。
2012年夏季傷殘奧林匹克運動會

2012年夏季傷殘奧林匹克運動會，喺2012年8月29號至9月9號喺英國首都倫敦舉行，口號係「激勵一代人」（同2012倫敦奧運一樣）。

參與國家或地區
2012年夏季傷殘奧林匹克運動會共有147個國或地區派出代表團參與賽事，當中包括3,985位運動員。

吉祥物
2012年夏季傷殘奧林匹克運動會吉祥物係Mandeville，同2012年倫敦奧運會吉祥物Wenlock係同一款設計。
2012年夏季奧林匹克運動會

2012年夏季奧林匹克運動會，又叫做2012年倫敦奧運會，係第30屆夏季奧林匹克運動會，2012年7月27號至8月12號喺英國倫敦舉行。

申辦過程
2005年7月6號，由國際奧林匹克委員會嚮星加坡宣布喺倫敦搞，係第一個城市三次成功申請搞奧林匹克運動會，同年10月7號，英國奧林匹克協會委任施巴斯坦·高爾擔任倫敦奧組委主席。

賽事焦點
今次奧運亦係英女王伊利沙伯二世繼1976滿地可奧運會後，第二次宣布奧運開幕，亦令佢成為史上唯一兩次宣布夏季奧運會開幕嘅國家元首。
沙地阿拉伯、卡塔爾同汶萊首次派出女運動員參賽，即係話每一個有資格參賽嘅國家都派咗個女運動員參與至少一個奧運會。
女子拳擊首次被納入响比賽項目入面，而2012年嘅運動會成為第一次每項運動都有女子運動員參賽。
隨住時間嘅推移，奧運會嘅結果同埋形象特別受到運動禁藥嘅負面影響。响2016年俄羅斯禁藥風波之後，大量重新檢查樣本，導致咗大量嘅DQ事件發生，特別係喺田徑運動同埋奧運舉重方面，去到2022年3月嗰陣時，一共有30面獎牌因為運動禁藥問題而被收返。

  300+
  100+
  30+
  10+
  5+
  1+
呢屆奧運有四位運動員以個人名義參賽，一位叫Guor Marial ，佢原本代表南蘇丹，但因為南蘇丹建國未夠2年而唔符合規定。另外三位係原本代表荷屬安的列斯嘅運動員，不過，因為荷屬安的列斯喺2010年解體，會員國資格被取消。扣除以上例外，呢屆奧運創下所有會員國全部到齊嘅紀錄。

義工
整個奧運需要7萬個義工。當義工招聘係2010年果時開始，佢哋收到超過24萬份申請表。

門票
倫敦奧林匹克組織委員會估計會發售大約770萬張奧運會門票同150萬張殘奧會門票。佢哋都會從2011年開始賣比觀眾，而且至少一半門票嘅票價會低於20英鎊。佢哋希望門票收益達到3億7500萬至4億英鎊。為咗減輕快奧運比賽對交通壓力，揸住嗰日比賽門票嘅觀眾可以免費坐倫敦裏面所有嘅公共交通工具，同時亦都安排部分比賽項目免費畀公眾現場觀看，例如馬拉松、三項鐵人同公路單車。
2012年南丫島海難

2012年南丫島海難係香港海難，事發2012年10月1號晚，國慶煙花匯演開始大半個鐘頭之前，兩船喺南丫島北面榕樹灣對開相撞，一船爲港九小輪渡輪，重行得，另一船爲香港電燈街渡，沉咗，致卅九人死，九十二人傷。是爲香港主權移交之後，最大鑊嘅撞船意外。海難懷疑涉及雙方海員疏忽。而小輪船長離開現場，冇去救援，亦受多方責難。

事前
海泰號，英文Sea Smooth，係港九小輪雙體船，擁有權證明書冧把A10263。船二零零三年造，長廿八米、闊八米，法定載客人數三百八九人，最快行到每小時廿四浬，原屬珀麗灣客運，舊名珀麗灣六號，後轉入港九小輪名下。佢行開中環碼頭到榕樹灣呢條綫。當晚八點正，中環開船，船上搭客唔到一百人。
南丫四號，英文Lamma IV，香港電燈嘅客船遊艇，之前稱街渡，擁有權證明書冧把A9153，可坐二百人，載香港電燈職員同埋家屬參觀完南丫發電廠後，喺當晚約八點十八分，由榕樹灣開出，駛去維多利亞港中部欣賞「國慶煙花匯演」，當時全船一百廿四人，三人為船員，一百廿一人為搭客。船上救生設備足夠，無超速超載。

相撞
晚上八點廿三分，南丫四號行到南丫島北角村西北對出海面，近榕樹灣，畀海泰號撞穿船尾。撞後南丫四號快速入水，一兩分鐘內傾側下沉。船艙後半隨即沉沒，插入海床，得返前半截露出水面，船上一百廿四人全部墮海。

救援
消防處喺晚上八點廿三分收到報告，八點卌一分到場救援。當局派出海事處、警務處（水警總區、特別任務連、警察機動部隊）、消防處（包括救護總區）、醫療輔助隊、香港聖約翰救傷隊同埋醫院管理局等過千人參與救援任務。至10月2號凌晨1點，有百另一人被救，八人死，超過廿人失蹤，傷者分別被送到海怡半島嘅公眾碼頭同南丫島，再轉送律敦治醫院、瑪麗醫院、東區醫院同埋伊利沙伯醫院治療。香港消防處潛水組、水警總區同埋特別任務連人員，通宵附近水域搜索同埋拯救失蹤者，政府飛行服務隊出動直升機，射燈照海面，以助拯救。

海泰號離開現場
海泰號撞穿南丫四號之後，繼續開到碼頭。海事處嘅轉述，當時海泰號有入水跡象，船上乘客擔心海泰號會沉，船長按乘客要求，駛船到就近碼頭。
港燈發言人、營運董事阮水師指出，遊艇開船五分鐘左右，畀港九小輪攔腰撞倒，涉及嘅小輪不顧而去。

傷亡
十月一號夜晚十一點左右，七十二人獲救；十月二號午夜左右，一百零一人獲救，一死；凌晨一點半，八死；朝早七點，廿五死；九點，卅六死。下晝四點半之後，行政長官梁振英召開記者會，宣佈卅七人死；下晝六點，卅八死、九十二傷（計埋海泰號約十個傷者），其中兩嚴重、兩危殆。屍體全經香港警務處災難遇害者辨認組確認。十月五號晚九點，卅九死。

政府
緊急事故協調中心收報後運作，香港行政長官梁振英，親自去海怡半島碼頭睇救災情況，之後去咗瑪麗醫院，探望傷者。佢形容事件係一次嚴重嘅海難，通宵進行大範圍海空搜索，徹查意外原因。
十月二號下晝四點卅五分，行政長官梁振英聯同政務司司長林鄭月娥加埋幾名局長，開記者會交代最新情況，重喺記者會前為死者默哀一分鐘。而政府亦會喺十月四號至十月六號喺香港十八區設立弔唁處畀市民悼念死難者。
十月四號定為全港哀悼日之故，當日中午全港默哀三分鐘；打後三日，政府部門下半旗致哀，係喺「2010年馬尼拉人質事件」同「2011年花園街四級大火」之後嘅全港哀悼。

長江實業集團
香港電燈嘅母公司長江實業集團主席李嘉誠同埋副主席李澤鉅形容件事係慘劇，感到傷心，會盡力幫助受難嘅人，位位死者，其親屬得公司廿萬港元應急。集團總部長江中心下半旗致哀。

傳播媒體
《蘋果日報》喺佢哋Facebook嘅專頁上面，標誌換成為黑蘋果，是為首間致哀報館；同日封面相換張寫咗「我們不會忘記 1/10/2012 RIP」嘅南丫四號沉沒照片，當晚更再換「悼」及「安息 振作」嘅黑底圖片，以示深切哀悼，並且聯同集團裏面嘅免費報紙《爽報》喺十月二號下晝趕製號外（號外上《蘋果日報》標誌更換成為藍蘋果，《爽報》亦換為黑底白字），係呢份報紙繼2012年「七一遊行」同埋「2012年香港立法會選舉」之後首次以號外報道。
香港各主要電視台台徽轉黑白。有線新聞台率先喺十月二號上晝，換做灰台徽，重用「十．一海難」為名，展開特別報道，係香港首間為呢一次意外致哀嘅電視台，有線電視其他頻道亦都喺下晝將台徽變灰；Now新聞台、無綫電視、香港電台同埋亞洲電視旗下頻道亦都喺下晝將台徽變灰。香港商業電台、香港數碼廣播有限公司、香港電台喺十月二號朝早開始不斷廣播悼念聲帶。

中央政府
國家主席胡錦濤、國務院總理溫家寶、國家副主席習近平向遇難者家屬同埋受傷人員表示慰問，兼指示香港特別行政區政府全力做好善後工作。

中國救援單位
中聯辦副主任李剛事發後到瑪麗醫院探撞船傷者，重要求廣東政府派大型打撈船去香港幫手搜救。之後嘅上晝，中國交通運輸部南海救助局派咗四隻海上救助船艇同應急反應救助分隊去現場待命，但係香港政府冇用。

英國政府機關
英國首相甘民樂致函行政長官梁振英，對撞船慘劇表示悲痛，向遇難者致以深切哀悼，同埋對生還者致以深切慰問。英國領事館跟香港政府下半旗致哀。

歐洲聯盟
外交事務與安全政策高級代表及副主席嘉芙蓮阿殊頓嘅發言人話感事十分悲痛同埋沉重打擊，向遇難者家庭同親友同聲哀悼，亦重申歐洲聯盟向來重視同香港友好合作。

日本
日本駐港總領事隈丸優次感事極為哀痛，讚揚救援有效率。

爭議
對於港九小輪海泰號係唔係應該喺事故發生後留低救人，引發咗一場媒體爭議。

調查
事故發生後，相撞嘅港九小輪海泰號停咗喺榕樹灣碼頭，船頭左邊位置損毀穿大窿。香港警務處嘅重案組同海事處人員視察小輪，警方同時設立熱線，呼籲市民提供資料。
有港九小輪乘客表示，船長事發後曾經表示過要留喺現場等候救援，但由於乘客擔心小輪可能沉沒，故此要求船長駕駛返去榕樹灣碼頭。
梁振英指示行政會議召開特別調查委員會進行調查。
海事訓練學院經理楊沛強初步估計，南丫四號近船尾位置被猛撞，直接導致南丫四號喺兩分鐘內沉沒。